wickkiey/tamil-wikipedia-chunked huggingface dataset:
# இந்த உண்மைகள் ஏன் மறைக்கப்படுகின்றன? (நூல்)

## உள்ளடக்கம்

இது அறிவியலா? இல்லை மூட நம்பிக்கையா? என்று புரியாமல் மக்களைத் தவிக்க வைக்கும் மர்மங்கள் உலகமெங்கும் நிறைந்திருக்கின்றன. இந்த மர்மங்கள் விடுவிக்கப்படாமல், 'இப்படியிருக்கலாம், அப்படியிருக்கலாம்' என்ற அனுமானங்களுடன் இருக்கும் போது, இவற்றின் உண்மையான தீர்வுகள் எங்கேயோ புதைந்து போய் வெளிவராமல்தான் இருக்கின்றன. இந்த மர்மங்கள் தொடர்பான உண்மைகள் ஏற்கனவே சில நாடுகளுக்கு அல்லது நிறுவனங்களுக்குத் தெரிந்திருக்கலாம். இந்த வகையில் பார்க்கும் போதுதான், பலமான ஒரு கேள்வி நம்மிடையே எழுகின்றது. அந்தக் கேள்வி இதுதான். 'இந்த உண்மைகள் ஏன் மறைக்கப்படுகின்றன?'.  
இந்தக் கேள்வியின் அடிப்படையில் ஆராயப்பட்ட சில மர்மங்களை இந்த நூல் விளக்குகிறது. இங்கிலாந்தில் உருவாக்கப்படும் பயிர் வட்டங்கள் யாரால், எப்படி, ஏன் உருவாக்கப்படுகின்றன என்னும் மர்மத்தில் ஆரம்பமாகி அயல்கிரகவாசிகளான (Aliens) இருக்கின்றனரா? என்பது வரை இந்த நூல் ஆராய்கிறது. ஒரு முழுமையான அறிவியல் தன்மையுடைய ஆராய்ச்சியை இந்தப் நூல் கொண்டிருக்கிறது.
# செம்பை சங்கீத உற்சவம்

**செம்பை சங்கீத உற்சவம்** (Chembai Sangeetholsavam) என்பது ஆண்டுதோறும் நடக்கும் ஒரு கருநாடக இசை நிகழ்வாகும். இது இந்தியாவின் கேரளா மாநிலத்திலுள்ள குருவாயூரில் *குருவாயூர் தேவஸ்வம்* அமைப்பால் நடத்தப்படுகிறது. இது கர்நாடக இசை மேதை செம்பை வைத்தியநாத பாகவதர் நினைவாக நடத்தப்படுகிறது.
# செம்பை சங்கீத உற்சவம்

## வரலாறு

செம்பை வைத்தியநாத பாகவதர் 60 வருடங்களுக்கும் மேலாக புகழ்பெற்ற இசைக் கலைஞர்களைக் கொண்டு கோயிலில் இந்நிகழ்ச்சியை நடத்தி வந்தார். இது *திருவையாறு தியாகராஜ ஆராதனை*யைப் போன்றதொரு நிகழ்ச்சியாகும். *குருவாயூர் தேவஸ்வம்* அமைப்பு செம்பை வைத்தியநாத பாகவதரின் மறைவிற்குப் பின்னர் 1974 ஆம் ஆண்டு முதல் இந்நிகழ்ச்சியை நடத்தி வருகிறது. செம்பை வைத்தியநாத பாகவதர் நினைவாக இந்நிகழ்விற்கு *செம்பை சங்கீத உற்சவம்* எனப் பெயரிடப்பட்டுள்ளது.
# செம்பை சங்கீத உற்சவம்

## சங்கீத விழா

2000 முதல் 2500 இசைக் கலைஞர்கள் ஒவ்வொரு ஆண்டும் *குருவாயூர் ஏகாதசி* அன்று 12 முதல் 15 நாட்கள் நடைபெறும் இவ்விழாவில் பங்கு பெறுகின்றனர். இவர்கள் அனைவரும் இணைந்து செம்பை வைத்தியநாத பாகவதரின் புகழ் பெற்ற 5 பாடல்களைப் பாடுவர். மேலும் *தியாகராஜரின்* பஞ்சரத்தினக் கீர்த்தனைகளையும் பாடுவர். இந்நிகழ்ச்சியானது ஒவ்வொரு ஆண்டும் புகழ் பெற்ற காரணத்தால், 2 முதல் 3 நாட்கள் நடைபெற்ற இந்நிகழ்ச்சி தற்போது 12 முதல் 15 நாட்கள் வரை நடைபெறுகிறது.
# கில்ஜி வம்சம்

**கல்சி** அல்லது **கல்சி அரசமரபு** என்பது ஒரு துருக்கிய-ஆப்கானிய அரசமரபாகும். இது தில்லி சுல்தானகத்தை 1290 மற்றும் 1320க்கு இடையில் மூன்று தசாப்தங்களுக்கு ஆண்டது. இந்தியத் துணைக்கண்டத்தின் பெரும்பாலான பகுதிகளை உள்ளடக்கியிருந்த தில்லி சுல்தானகத்தை ஆண்ட இரண்டாவது அரசமரபு இதுவாகும். இதை ஜலாலுதீன் ஃபைருஸ் கல்சி நிறுவினார்.
# கில்ஜி வம்சம்

## வரலாறு

### ஜலாலுதீன் கல்சி

நாணயம். தில்லி அச்சகத்தில் அச்சடிக்கப்பட்டது. ஆண்டு 1291-92. இதில் உள்ள எழுத்துக்கள் கலீபா அல்-முஸ்டசீமைக் குறிப்பிடுகின்றன.]]
கல்சிக்கள் மம்லூக்கிய அரசமரபுக்குத் திறை செலுத்தியவர்கள் ஆவர். தில்லி சுல்தான் கியாசுதீன் பல்பானிடம் முசுலிம் உயர்குடியினரின் ஒரு சிறிய பகுதியினராக இவர்கள் சேவையாற்றினர். கடைசி முக்கியமான துருக்கிய ஆட்சியாளரான பல்பான் தன்னுடைய துணை துருக்கிய அதிகாரிகள் மீதான அதிகாரத்தைப் பேணும் தன்னுடைய போராட்டத்தில் 40 பேர் குழுவின் அதிகாரத்தை அழித்தார். எனினும், இது மறைமுகமாக உயர்குடியினராக இருந்த துருக்கிய மக்களைச் சேதப்படுத்தியது. துருக்கியரல்லாதோரின் அதிகாரத்தை இவர்கள் எதிர்த்து வந்தனர். இது கல்சி பிரிவினரிடம் இவர்களை பலவீனமானவர்களாக ஆக்கியது. ஒரு தொடர்ச்சியான அரசியல் கொலைகளின் வழியாக கல்சி பிரிவினர் அதிகாரத்தைப் பெற்றனர். ஒருவர் பின் ஒருவராக மம்லூக்கிய அதிகாரிகள் கொலை செய்யப்பட்டனர். துருக்கிய மம்லூக் அரசமரபின் கடைசி ஆட்சியாளரான 17 வயதே நிரம்பிய முயிசுதீன் கைகபத் கைலு-கேரி அரண்மனையில் கொல்லப்பட்டார். ஜலாலுதீன் ஃபைருஸ் கல்சியால் நடத்தப்பட்ட கல்சி புரட்சி என்று அறியப்படும் ஆட்சிக் கவிழ்ப்பின் போது இவர் கொல்லப்பட்டார்.  
தான் அதிகாரத்துக்கு வந்த போது சுமார் 70 ஆண்டுகள் நிரம்பியவராக இருந்தார் ஜலாலுதீன் ஃபைருஸ் கல்சி மிதமான குணமுடையவராகவும், அடக்கமானவராகவும், பொது மக்களுக்கு இரக்க குணமுடைய முடியரசராகவும் அறியப்பட்டார்.  
துருக்கிய உயர்குடினரின் எதிர்ப்பைச் சமாளித்து தில்லி அரியணைக்கு சனவரி 1290இல் ஜலாலுதீன் அமர்ந்தார். ஜலாலுதீன் அனைவராலும் ஏற்றுக் கொள்ளப்படவில்லை. இவரது ஆறு ஆண்டு கால ஆட்சியின் (1290-96) போது பல்பானின் உடன்பிறப்பின் மகன் ஜலாலுதீன் அதிகாரத்தைப் பெற்றது மற்றும் அதைத் தொடர்ந்து மம்லூக்கியரிடம் சேவையாற்றிய உயர்குடியினர் மற்றும் தளபதிகளை ஒதுக்கியது ஆகிய காரணத்திற்காக கிளர்ச்சியில் ஈடுபட்டார். ஜலாலுதீன் இந்தக் கிளர்ச்சியை ஒடுக்கினார். சில தளபதிகளுக்கு மரண தண்டனை கொடுத்தார். பிறகு ரந்தம்பூருக்கு எதிராகத் தோல்வியடைந்த ஒரு போர்ப் பயணத்தை மேற்கொண்டார். தில்லியின் புறநகர்ப் பகுதியில் ஓர் ஆப்கானியப் பகுதியாக இருந்த கிலோகிரியை தன்னுடைய நடைமுறை ரீதியிலான தலைநகராக ஜலாலுதீன் பயன்படுத்தினார்.
# கில்ஜி வம்சம்

## வரலாறு

### மரபு

கல்சி அரசமரபின் காலத்தின் போது அறிமுகப்படுத்தப்பட்ட வரி அமைப்பானது இந்திய வரி அமைப்பு மற்றும் அரசு நிர்வாகத்தின் மீது நீண்ட கால தாக்கத்தை ஏற்படுத்தியுள்ளது.
# கில்ஜி வம்சம்

## அடிமை முறை

சுல்தானகத்தின் தலைநகரமான தில்லிக்குள் அலாவுதீன் கல்சியின் ஆட்சியின் போது குறைந்தது மொத்த மக்கள் தொகையில் பாதிப் பேர் அடிமைகளாக இருந்தனர். இவர்கள் முசுலிம் உயர்குடியினர், அமீர்கள், அரசவை அதிகாரிகள் மற்றும் தளபதிகளுக்குப் பணியாளர்கள், துணைவியர் மற்றும் காவலாளிகளாகப் பணிபுரிந்தனர். கல்சி அரசமரபு மற்றும் பிந்தைய இசுலாமிய அரசமரபுகளின் காலத்தின் போது இந்தியாவில் அடிமை முறையானது மக்களின் இரு குழுக்களை உள்ளடக்கியிருந்தது - இராணுவப் படையெடுப்புகளின் போது பிடிக்கப்பட்ட நபர்கள் மற்றும் தங்களது வரிகளைச் செலுத்தத் தவறிய மக்கள். கல்சி அரசமரபின் காலத்தின் போது அடிமை முறை மற்றும் கட்டாயப் பணிமுறை அமைப்பானது வியாபித்திருந்தது. *பண்டா*, *கைத்*, *குலாம்* அல்லது *புர்தா* என்று ஆண் அடிமைகள் குறிப்பிடப்பட்டனர், அதே நேரத்தில் பெண் அடிமைகள் *பண்டி*, *கனீஷ்* மற்றும் *லௌந்தி* என்று குறிப்பிடப்பட்டனர்.
# கில்ஜி வம்சம்

## கட்டடக்கலை

தொடக்க கால இந்தோ-முகமதிய கட்டடக்கலைக்குக் காரணமானவராக அலாவுதீன் கல்சி குறிப்பிடப்படுகிறார். துக்ளக் அரசமரபின் காலத்தின் போது செழித்து வளர்ந்த ஒரு பாணி மற்றும் கட்டட அமைப்பாக இது உள்ளது. கல்சி அரசமரபின் காலத்தின் போது முடிக்கப்பட்ட கட்டடங்களில் அலாய் தர்வாசா, குதுப் மினார் வளாகத்தின் தெற்கு வாயில், ரப்ரியில் உள்ள இத்கா, தில்லியில் உள்ள நிஜாமுதீன் தர்கா ஆகியவை குறிப்பிடப்படுகின்றன. அலாய் தர்வாசாவானது 1311ஆம் ஆண்டு கட்டி முடிக்கப்பட்டது. 1993ஆம் ஆண்டு யுனெஸ்கோ உலகப் பாரம்பரியக் களமாக குதுப் மினார் மற்றும் அதன் வளாகத்துடன் சேர்த்து இது குறிப்பிடப்பட்டது.  
பாரசீக-அரேபியப் பொறிப்புகள் இத்தகைய நினைவுச் சின்னங்களில் உள்ளன. இவை கல்சி அரசமரபின் சகாப்தத்திற்குக் காலமிடப்படுகின்றன.
# கில்ஜி வம்சம்

## ஆட்சியாளர்களின் பட்டியல்

| *சயிஸ்தா கான்*
*(ஜலாலுதீன்)* | மாலிக் பிரோஸ் | 1290–1296 |
| --- | --- | --- |
| *அலாவுதீன்* | அலி குர்ஷஸ்ப் | 1296–1316 |
| *சிகாபுதீன்* | உமர் கான் | 1316 |
| *குத்புதீன்* | முபாரக் கான் | 1316–1320 |
| 1320இல் கல்சி அரசமரபை குஸ்ரோ கான் முடிவுக்குக் கொண்டு வந்தார். | } |  |
# கவின்மலர்

**கவின்மலர்** தமிழகத்தைச் சேர்ந்த ஊடகவியலாளர். தஞ்சாவூர் மாவட்டம் ஒரத்தநாட்டில் பிறந்து, நாகப்பட்டினத்தைப் பூர்வீகமாகக் கொண்டவர்.
# கவின்மலர்

## கல்வியும், ஆரம்பகால பணியும்

பாரதிதாசன் பல்கலைக்கழகத்தில் (ஏடிஎம். கல்லூரி) கணினித் துறையில் முதுகலைப் பட்டம் பெற்றவர். ஆரம்பத்தில் மென்பொருள் நிறுவனங்களில் பணியாற்றியவர். ஊடகத்துறை மீது இருந்த ஆர்வம் காரணமாக பத்திரிக்கைத் துறையில் சேர்ந்தார்.
# கவின்மலர்

## பணியாற்றிய பத்திரிகைகள்

- புதிய தலைமுறை பத்திரிக்கையில் ஆரம்பகால ஊழியர்.
- ஆனந்த விகடனில் தலைமை நிருபர்.
- தற்போது இந்தியா டுடேயின் தமிழ் பதிப்பில் அசோசியேட் காப்பி எடிட்டர்.
# கவின்மலர்

## எழுத்தாளராக

ஒடுக்கப்பட்டவர்களுக்காகக் தொடர்ந்து தன் எழுத்தின் மூலமும், பேச்சின் மூலமும் செயல்பாட்டரங்கில் இருக்கிறார். தமிழ் இலக்கிய வட்டாரத்திலும் நன்கு அறியப்பட்ட பெண் எழுத்தாளரான இவரின் முதல் சிறுகதைத் தொகுப்பு 2014 சென்னை புத்தகக் காண்காட்சியில் கயல் கவின் பதிப்பகத்தாரால் வெளியிடப்பட்டது. தமிழ் இதழ்களில் கவிதை, கட்டுரை, சிறுகதை என தொடர்ந்து எழுதுவது மட்டுமல்லாமல் தொடர்ந்து மேடைகளிலும் பேசி வருகிறார்.
# ஜலாலுதீன் ஃபைருஸ் கில்ஜி

**ஜலாலுதீன் ஃபைருஸ் கில்ஜி** அல்லது **ஜலாலுதீன் கில்ஜி** (ஆங்கிலம்: Jalaluddin Firuz Khilji, உருது: جلال الدین فیروز خلجی) (இறப்பு: 20 ஜூலை 1296) கில்ஜி வம்சத்தின் முதல் சுல்தான் ஆவார். இவர் ஆப்கானிஸ்தான் நாட்டில் பிறந்து வளர்ந்தவர் ஆவார். 1290 முதல் 1296 வரை ஆறு ஆண்டுகள் இவர் ஆட்சியில் இருந்தார். இவர் தில்லிக்கு சற்றுத் தொலைவில் இருந்த *கிலுகாரி* எனும் பகுதியில் அரண்மனை தோட்டம் ஆகியவற்றை நிர்மாணித்தார். அவை முழுவதும் கட்டி முடிக்கப்படும் முன்னரே தில்லியில் ஆட்சியமைத்தார். இவர் வடஇந்தியாவின் பெரும் பகுதியை ஆட்சி செய்தார்.
# ஜலாலுதீன் ஃபைருஸ் கில்ஜி

## இளமைப் பருவம்

ஜலாலுதீன் கில்ஜியின் இயற்பெயர் *மாலிக் ஃபைருஸ்* ஆகும். இவர் துருக்கிய இனத்தைச் சார்ந்தவர். ஆனால் இந்தியாவில் இவர் ஆப்கானியராகவே கருதப்பட்டார்.
# ஜலாலுதீன் ஃபைருஸ் கில்ஜி

## இதையும் பார்க்கவும்

- அலாவுதீன் கில்சி
- கில்ஜி வம்சம்
# கலாட்

**கலாட்** (ஆங்கிலம்: Qalat (பஷ்தூ மொழி: قلات) என்பது தெற்கு ஆப்கானிஸ்தானின் *சாபுல் மாகாணத்தில்* அமைந்துள்ள ஒரு நகரம் ஆகும். இது இம்மாகாணத்தின் தலைநகரம் ஆகும். இதனுடன் இணைக்கப்பட்டுள்ள நெடுஞ்சாலை மேற்கே கந்தகார் நகரையும் கிழக்கே *கானி* நகரையும் இணைக்கிறது. 2006 ஆம் ஆண்டு இந்நகரத்தின் அருகில் விமான நிலையம் ஒன்றும் கட்டப்பட்டது. இது அமெரிக்காவின் மறுநிர்மாணத் திட்டத்தின் கீழ் இப்பகுதியை வளப்படுத்தும் நோக்கில் கட்டப்பட்டது ஆகும். இந்நகருக்கு *கலாட்*, *கலாட்-இ-கில்ஸாய்*, *கலாட்-இ-தோகி*, *கலாட்-இ-நஸர்* மற்றும் *கலாட்-இ-கில்ஜி* என்ற பெயர்களும் உண்டு.
# அல்லா ரக்கா

*குரேசி* **அல்லா ரக்கா** *கான்* (தோக்ரி: क़ुरैशी अल्ला रखा ख़ान) (29 ஏப்ரல் 1919 - 03 பிப்ரவரி 2000) இந்தியாவைச் சார்ந்த புகழ் பெற்ற *தபேலா* இசைக் கலைஞர் ஆவார். இவர் அடிக்கடி *சிதார்* இசைக் கலைஞர் ரவி சங்கருடன் இணைந்து இசை நிகழ்ச்சிகளைச் செய்துள்ளார்.
# அல்லா ரக்கா

## இளமையும், கல்வியும்

- *அல்லா ரக்கா* ஜம்மு மாநிலத்தின் *பாஹ்வால்* எனும் இடத்தில் பிறந்தார்.
- இவரது தாய் மொழி தோக்ரி ஆகும். 'குருதாஸ்பூர்'' நகரில் அவரது மாமா வீட்டில் தங்கியிருந்தபோது 12 ஆம் வயதில் தபேலா தாளங்களால் ஈர்க்கப்பட்டார்.
- *பாட்டியாலா கர்ணா*வில் *ஆஷிக் அலி கான்* என்பவரிடம் ராகங்களைப் பற்றிப் படித்தார். பின்னர் தினமும் பல மணி நேரங்கள் பயிற்சியில் ஈடுபட்டார்.
- இவர் முதல் நிகழ்ச்சியை லாகூர் நகரில் நடத்தினார்.
- பின்னர் மும்பை அகில இந்திய வானொலியில் 1940 ஆம் ஆண்டு இசை நிகழ்ச்சி ஒன்றை நடத்தினார்.
- 1943 ஆம் ஆண்டில் இரண்டு இந்தித் திரைப்படங்களுக்கு இசையமைத்தார்.
# அல்லா ரக்கா

## விருதுகள்

1. 1977இல் பத்மசிறீ விருது பெற்றார்.
1. 1987இல் சங்கீத நாடக அகாதமி விருது பெற்றார்.
# அல்லா ரக்கா

## வெளியிணைப்புகள்

1. அல்லா ரக்கா இசைப் பட்டியல்
# கோ பர்ஸ்ட்

**கோஏர்** என்ற பெயரில் நிறுவப்பட்ட **கோ பர்ஸ்ட்** (Go First), குறைந்த கட்டணத்துடன் செயல்படக்கூடிய இந்திய விமான சேவையாகும். இது மும்பையை அடிப்படையாகக் கொண்டு செயல்பட்டது. இந்த சேவையானது டிசம்பர் 2005 முதல் செயல்படத் தொடங்கியது. ஜனவரி 2014 ன் படி, இது இந்தியாவின் மிகப்பெரிய விமானசேவையின் பங்குச்சந்தை அடிப்படையில் ஐந்தாவது இடத்தில் இருந்தது. இது உள் நாட்டு பயணிகளுக்கான சேவையினை 21 நகரங்களுக்கு செயல்படுத்தியது. இதற்காக தினமும் 100 விமானங்களும், வாரத்திற்கு சுமார் 750 விமானங்களும் இயக்கப்பட்டன. இதற்கான மையங்கள் சத்ரபதி சிவாஜி சர்வதேச விமான நிலையம் (மும்பை) மற்றும் இந்திராகாந்தி சர்வதேச விமான நிலையம் (புது டெல்லி) ஆகிய இடங்களில் இருந்தன.  
2020 மார்ச்சில், வானூர்தி நிறுவனம் மும்பை, தில்லி, பெங்களூர், கொல்கத்தா, ஐதராபாத், சண்டிகர், கண்ணூர் ஆகிய இடங்களில் இருந்து 27 உள்நாட்டு மற்றும் ஒன்பது சர்வதேச இடங்கள் உட்பட 36 இடங்களுக்கு தினசரி 330 வானூர்திகளை இயக்கியது. முதன்மைச் சந்தையில் இருந்து ரூ. 36 பில்லியனைத் திரட்டுவதற்காக, ஐபிஓ தொடங்குவதற்கு ஏர்லைன் திட்டமிட்டிருந்தது. மேலும் இந்திய பங்குச் சந்தை கட்டுப்பாட்டாளரான இந்திய பங்கு மற்றும் பரிவர்த்தனை வாரியத்திட்டம் டிஆர்ஹெச்பியை தாக்கல் செய்தது. இந்த வானூர்தி நிறுவனம் அதன் வானூர்திகளுக்கான எஞ்சின்களை அமெரிக்கவைச் சேர்ந்த பாராட் அண்ட் விட்னி (பிடபிள்யூ) நிறுவனத்திடம் வாங்கி வந்தது. சில ஆண்டுகளாக அவற்றின் எஞ்சின்கள் சில பழுதடைந்து வந்துள்ளன. மாற்று எஞ்சின்களை வழங்குவதில் பிடபிள்யூ நிறுவனம் தாமதம் செய்து வந்தது. இதனால் தங்கள் வானூர்தி சேவையை குறைக்கவேண்டிய கட்டாயத்துக்கு கோ பர்ஸ்ட் ஆளானது. இந்த சிக்கல்கள் காரணமாக, 3 மே 2023 அன்று வானூர்தி நிறுவனம் அதன் செயல்பாடுகளை தற்காலிகமாக நிறுத்தியது. பின்னர் வழியின்றி நிறுவனம் திவால் நடவடிக்கைகளுக்காக விண்ணப்பித்துள்ளது.
# கோ பர்ஸ்ட்

## வரலாறு

கோஏர், ஜஹாங்கிர் வாடியாவால் 2005 ஆம் ஆண்டு நிறுவப்பட்டது. ஜஹாங்கிர் வாடியா இந்திய தொழிலதிபரான நஸ்லி வாடியாவின் இளைய மகன் ஆவார். கோஏர் முழுவதும் வாடியா குழுமத்திற்கு சொந்தமானது ஆகும். ஜஹாங்கிர் வாடியா இதன் நிர்வாக இயக்குநர் ஆவார். இது ஏர்பஸ் 320 யின் உதவியுடன் நவம்பர் 2005 ல் முதன் முறையாக செயல்படத் தொடங்கியது.  
ஜனவரி 2007 லிருந்து, கோஏர் சராசரியாக 86% பளுக்காரணியைக் கொண்டுள்ளது.  
ஏப்ரல் 2012 ல், கிங்க்ஃபிஷர் நிறுவனத்தில் ஏற்பட்ட நிதி பற்றாக்குறையால் , கோஏர் நிறுவனம் பங்குச்சந்தை அடிப்படையில் ஆறாவது இடத்திலிருந்து ஐந்தாவது இடத்திற்கு வந்தது. இருப்பினும் ஜனவரி 2014 ன் படி இது குறைந்த சந்தை பங்குகளையே (8.8%) கொண்டது.
# கோ பர்ஸ்ட்

## இடங்கள்

கோஏர் நிறுவனம் தினமும் நூற்றுக்கும் மேற்பட்ட விமானங்களையும் வாரத்திற்கு சுமார் 750 க்கும் மேற்பட்ட விமானங்களையும் இயக்குவதன் மூலம் 21 நகரங்களுக்கு தனது சேவையினை வழங்குகியது. இந்திய அரசாங்கம் மற்றும் உள்நாட்டு விமான அமைச்சகத்தின் விதிமுறைகளின் படி சிறிய விமான குழுக்கள் வைத்துள்ள கோஏர் நிறுவனத்திற்கு சர்வதேச விமானங்களை இயக்க அனுமதி வழங்கப்படவில்லை.  
- அந்தமான் நிக்கோபார் தீவுகள்
- போர்ட் பிளேர் – வீர சாவர்கர் விமான நிலையம்
- அசாம்
- குவஹாத்தி – லோக்பிரியா கோபிநாத் பர்டோலி சர்வதேச விமான நிலையம்
- பீஹார்
- பாட்னா – லோக் நாயக் ஜெயபிரகாஷ் விமான நிலையம்
- சண்டிகர்
- சண்டிகர் விமான நிலையம்
- டெல்லி
- இந்திரா காந்தி சர்வதேச விமான நிலையம் (மையம்)
- கோவா
- தபோலிம் விமான நிலையம்
- குஜராத்
- அகமதபாத் – சர்தார் வல்லபாய் படேல் சர்வதேச விமான நிலையம்
- ஜம்மு மற்றும் காஷ்மீர்
- ஜம்மு – ஜம்மு விமான நிலையம்
- ஸ்ரீநகர் - ஸ்ரீநகர் விமான நிலையம்
- லே – லே குஷக் பகுலா ரிம்போச்சி விமான நிலையம்
- ஜார்கண்ட்
- ராஞ்சி – பிர்ஸா முண்டா விமான நிலையம்
- கர்நாடகா
- பெங்களூர் – கெம்பேகவுடா சர்வதேச விமான நிலையம்
- கேரளா
- கொச்சி – கொச்சி சர்வதேச விமான நிலையம்
- மஹாராஷ்டிரா
- மும்பை – சத்ரபதி சிவாஜி சர்வதேச விமான நிலையம்
- நாக்பூர் – டாக்டர். பாபாசாஹிப் அம்பேத்கர் சர்வதேச விமான நிலையம்
- புனே – புனே சர்வதேச விமான நிலையம்
- ராஜஸ்தான்
- ஜெய்பூர் - சங்கனீர் விமான நிலையம்
- தமிழ்நாடு
- சென்னை – சென்னை சர்வதேச விமான நிலையம்
- உத்திர பிரதேசம்
- லக்னோ – அமௌசி விமான நிலையம்
- மேற்கு வங்காளம்
- சிலிகிரி – பாக்தோகிறா விமான நிலையம்
- கொல்கத்தா – நேதாஜி சுபாஷ் சந்திர போஸ் சர்வதேச விமான நிலையம்
# கோ பர்ஸ்ட்

## விமான குழுக்கள்

செயல்பாட்டு பழுவினைக் குறைப்பதற்காக கோஏர் 180 பயணிகளை மட்டுமே கொண்டு இயங்கக் கூடிய ஏர்பஸ் 320-200 விமானங்களை மட்டுமே கொண்டிருந்தது. அதன் பின்பு இதன் செயல்பாடு ஆரம்பித்த பின்னர் ஏர்பஸ் 320 வகையில் இருபது விமானங்களை அதிகமாக வாங்கி செயல்படுத்தியது. பிப்ரவரி 2014 ன் படி, கோஏர் இதுபோன்ற 15 விமானங்களை செயல்படுத்துவதாகவும் அதன் சராசரி குழுவயது 3.1 ஆண்டுகள் எனவும் கணக்கிடப்பட்டது.
# கோ பர்ஸ்ட்

## விருதுகள்

### கோஏர் பினவரும் விருதுகளைப் பெற்றுள்ளது:

தரம் மற்றும் சிறந்த உள்நாட்டின் விமான சேவைக்கான விருதினை பசிபிக் ஏரியா டிராவல் ரைட்டர்ஸ் அசோஸியேஷன் 2008 ஆம் ஆண்டு வழங்கியது.
சிறந்த செயல்பாட்டிற்கான விருதினை ஏர்பஸ் 2011 ஆம் ஆண்டு வழங்கியது.
# மேலுதைப்பு

ஒரு பாய்மத்தில் (வாயு/ திரவம்) அமிழ்த்தப்பட்ட பொருளின் நிறைக்கு எதிராக அப்பாய்மத்தால் கொடுக்கப்படும் விசையே **மேலுதைப்பு** (Buoyancy) ஆகும். புவியீர்ப்பின் கீழுள்ள ஒரு பாய்மத்தின் ஆழத்துக்கேற்ற அமுக்க வித்தியாசமே இம்மேலுதைப்புக்குக் காரணமாக அமைகின்றது. P=hρg இன் படி ஆழம் அதிகரிக்க அமுக்கமும் அதிகரிக்கின்றது. இவ்வமுக்க வேறுபாடு காரணமாக பாய்மத்தில் அமிழ்த்தப்படும் பொருள் மேல்நோக்கிய ஆர்முடுகல் ஒன்றை எதிர்கொள்ளும். மேலுதைப்பு விசை கீழ் நோக்கிய ஈர்ப்பு விசைக்குச் சமப்படுமானால் பொருள் பாய்மத்தில் மிதக்கும். மேலுதைப்பு விசையானது பொருளால் இடம்பெயர்க்கப்பட்ட பாய்மத்தின் நிறைக்குச் சமனானதாக இருக்கும். இதன் காரணமாகவே பாய்மத்தை விட அடர்த்தி கூடிய (துளைகளற்ற) பொருள் அமிழ்கின்றது; அடர்த்தி குறைவான பொருள் மிதக்கிறது. பாய்மத்தை விட அடர்த்தி கூடிய பொருளெனில், அது இடம்பெயர்க்கும் பாய்மத்தின் நிறை பொருளின் நிறையை விடக் குறைவாகும், எனவே மேலுதைப்பு ஈர்ப்பு விசையை விடக் குறைவென்பதால் பொருள் அமிழ்கின்றது. மிதக்கும் பொருளில் இவ்விரு விசைகளும் சமப்படுமாறு பொருளின் ஒரு பகுதியே பாய்மத்தில் அமிழ்ந்திருக்கும்.
# மேலுதைப்பு

## ஆர்க்கிமிடீசின் தத்துவம்

அமிழ்த்தப்பட்ட பொருட்களின் மீது தொழிற்படும் விசைக்கும் பொருளின் அடர்த்திக்கும் இடையிலான தொடர்பைக் கண்டறிந்து விளக்கிய விஞ்ஞானி ஆர்க்கிமிடீசு ஆவார். இவரின் தத்துவம் பின்வருமாறு:  
இத்தத்துவத்தை வெளியிட்ட இவ்வறிவியலாளரை நினைவுகோரும் முகமாக இத்தத்துவத்துக்கு ஆர்க்கிமிடீசின் தத்துவம் என பெயரிடப்பட்டுள்ளது. இத்தத்துவத்தின் படி
:மேலுதைப்பு = இடம்பெயர்க்கப்பட்ட பாய்மத்தின் நிறை  
ஆர்க்கிமிடீசின் தத்துவத்தைக் கொண்டு இயற்பியல் கணக்கீடுகளை மேற்கொள்வதற்கு பொருளின் மீது செயற்படும் சில விசைகளைப் புறக்கணிக்க வேண்டும். அவ்வாறு புறக்கணிக்கா விட்டால் கணக்கீடு சிக்கலடையும். சாதாரண நிலமையில் நீரில் இடப்படும் ஒரு பொருளின் மீது புவியீர்ப்பு, மேலுதைப்பு என்பவற்றுக்கு மேலதிகமாக நீரின் மேற்பரப்பு இழுவிசையும், வளிமண்டல அமுக்கமும் செயற்படும். மிக நுணுக்கமான ஆராய்ச்சிகளைத் தவிர பொதுவாக கணக்கீட்டில் பிரதான விசைகளான புவியீர்ப்பையும், மேலுதைப்பும் மாத்திரமே கருத்தில் கொள்ளப்படுகின்றது. ஆர்க்கிமிடிசின் தத்துவத்தைக் கொண்டு நீரில் அமிழ்த்தப்படும் ஒரு கல்லின் எடையையும், அதனால் இடம்பெயர்க்கப்படும் நீரையும் கொண்டு அக்கல்லின் அடர்த்தியையும் அக்கல்லின் மீது தொழிற்படும் மேலுதைப்பையும் காணலாம். உதாரணமாக 12 N எடையுடைய கல்லொன்று நீரில் இடப்பட்ட போது 300&nbsp;cm<sup>3</sup> நீரை இடம்பெயர்த்தால், கல்லின் மீது 300&nbsp;cm <sup>3</sup>* 1 gcm<sup>−3</sup>*1&nbsp;kg/1000 g * 10 ms<sup>−2</sup> = 3 N மேலுதைப்பு செயற்படும். கல்லானது முழுமையாக நீரில் அமிழ்வதால் அதன் அடர்த்தி = 1200 g/ 300&nbsp;cm<sup>3</sup> = 4 gcm<sup>−3</sup>. இது போல அடர்த்தி தரப்பட்டிருந்தால் பொருளின் எடையை உய்த்தறியக்கூடியதாக இருக்கும்.  
ஒரு பாய்மத்துக்குள் அமிழ்த்தபட்ட ஒரு பொருளின் எடை குறைவடைந்தது போல் இருக்கும். உதாரணமாக ஒரு கல்லைக் கயிற்றில் கட்டி நீருக்குள் அமிழ்த்தும் போது நிறை குறைவடைந்தது போல் உணரலாம். நீரினால் கல் மீதுள்ள மேலுதைப்பு கல்லின் நிறைக்கு எதிராகச் செயற்படுவதே இதற்குக் காரணமாகும். இவ்வாறு குறைவாகத் தோன்றும் நிறை *தோற்ற நிறை* என அழைக்கப்படும்.
இடம்பெயர்க்கப்பட்ட நீரின் கனவளவை அளக்க முடியா விட்டால் தோற்ற நிறைக் கோட்பாடைப் பயன்படுத்தி தேவையான கணியங்களைக் கண்டறியலாம்.
# மேலுதைப்பு

## வளியின் மேலுதைப்பு

வளியும் ஒரு பாய்மம் என்பதால் வளியாலும் மேலுதைப்பு வழங்கப்படும் எனினும் வளியின் அடர்த்தி மிகவும் குறைவென்பதால் பொதுவாக நாம் அதைப் புறக்கணிக்கின்றோம். வளியின் அடர்த்தி கிட்டத்தட்ட 1.2 kgm<sup>−3</sup> ஆகும். (ஒப்பீட்டுக்காக நீரின் அடர்த்தி= 1000 kgm<sup>−3</sup>) மிகவும் அடர்த்தி குறைந்த பொருட்களைக் கருதும் போது வளியின் மேலுதைப்பைக் கவனத்தில் எடுத்தல் அவசியமாகும். வளியை விட அடர்த்தி கூடிய பொருட்கள் புவியீர்ப்பின் கீழ் விழும். வளியை விட சிறிதளவே அடர்த்தி கூடிய பொருட்கள் மெதுவாகவே கீழே விழும் (உதாரணமாக பஞ்சு, காற்றால் நிரப்பப்பட்ட பலூன்). வெற்றிடத்தில் மேலுதைப்பு இல்லாததால் அனைத்து பொருட்களும் ஒரே வேகத்துடனேயே விழுகின்றன. வளியை விட அடர்த்தி குறைந்த பொருட்கள் வளியின் மேலுதைப்பு காரணமாக மேலே எழுகின்றின. உதாரணமாக அடர்த்தி குறைந்த வாயுக்களான ஐதரசன், ஹீலியம் ஆகியவற்றால் நிரப்பப்பட்ட பலூன்கள் புவியீர்ப்புக்கு எதிராக மேலே எழுகின்றன.
# தூம் 3

**தூம் 3** ஆச்சார்யா மற்றும் ஆதித்யா சோப்ரா தயாரித்த இந்தி ஆக்சன் திரில்லர் திரைப்படம். விஜய் கிருஷ்ணா இந்தத் திரைப்படத்தை எழுதி இயக்கினார். இந்தத் திரைப்படம் தூம் 1 மற்றும் தூம் 2 தொடரின் மூன்றாவது பாகம் ஆகும். இந்தத் திரைப்படத்தில் முன்னணி கதாபாத்திரத்தில் ஆமிர் கான், அபிஷேக் பச்சன், உதய் சோப்ரா, கத்ரீனா கைஃப் நடித்திருந்தனர்.  
தூம் 3 வழக்கமான 2D மற்றும் ஐமேக்ஸ் வடிவங்களில் டிசம்பர் 20, 2013 அன்று வெளியிடப்பட்டது. இது ஐமேக்ஸ் வடிவில் வெளியிட்ட முதல் பாலிவுட் படம். இந்த திரைப்படம் தமிழிலும், தெலுங்கிலும் மொழிமாற்றம் செய்யப்பட்டது.
# தூம் 3

## நடிகர்கள்

- ஆமிர் கான்
- அபிஷேக் பச்சன்
- உதய் சோப்ரா
- கத்ரீனா கைஃப்
# பனிவிழும் மலர்வனம் (திரைப்படம்)

**பனி விழும் மலர் வனம்**, 2014ம் ஆண்டு வெளியான தமிழ் திரைப்படமாகும். இந்த திரைப்படத்தை **ஜேம்ஸ் டேவிட்** இயக்க, அபிலாஷ், **சான்யதாரா** மற்றும் **வர்ஷா அஸ்வதி** நடித்துள்ளார்கள். இந்த திரைப்படத்தை பாலாஜி ஸ்டுடியோஸ் நிறுவனம் விநியோகம் செய்கின்றது. இந்த திரைப்படம் பெப்ருவரி 21ம் திகதி வெளியானது.
# பனிவிழும் மலர்வனம் (திரைப்படம்)

## கதைச்சுருக்கம்

அபிலாசும் (உதய்) சானியாதாராவும் (காயத்திரி) முகநூல் மூலம் காதல் செய்கிறார்கள். இருவரும் ஒருநாள் நேரில் சந்தித்து தங்களுடைய காதலை ஒருவருக்கொருவர் பகிர்ந்து கொள்கின்றனர். இவர்களுடைய காதலுக்கு இருவரின் பெற்றோர்களும் எதிர்ப்பு தெரிவிக்கின்றனர்.  
அதனால், ஊரைவிட்டு செல்ல முடிவெடுத்து அதன்படி வீட்டை விட்டு வெளியேறுகின்றனர். எங்கு செல்வதென்று தெரியாமல், முதலில் வரும் பேருந்தில் ஏறி தேனிக்கு செல்கிறார்கள். தேனி வந்து சேர்ந்தவர்கள் அடர்ந்த காட்டுக்குள் நுழைந்து செல்லும் போது மர்ம கும்பல் ஒன்று இவர்களை தாக்குகிறது.  
அப்போது அங்கு வரும் ஒரு பெண் (வர்சா அசுவதி), அந்த கும்பலிடமிருந்து இவர்களைக் காப்பாற்றி தன்னுடைய வீட்டுக்கு அழைத்துச் செல்கிறாள். மர்ம கும்பலுடனான மோதலில் தன் மகனின் மருத்துவ செலவுக்காக சேர்த்து வைத்திருந்த பணத்தை அப்பெண் (வர்சா அசுவதி) பறிகொடுக்கிறார். தங்களைக் காப்பாற்றிய அப்பெண்னுக்கு உதவ அபிலாசும் சானியாதாராவும் தாங்கள் கொண்டுவந்த பொருட்களையெல்லாம் விற்று அவருக்குப் பணத்தை கொடுக்கின்றனர். பணத்தை எடுத்துக்கொண்டு காட்டு வழியாக அனைவரும் பயணிக்கும் பொழுது ஒரு புலியின் கண்ணில் இவர்கள் அனைவரும் பட்டுவிடுகிறார்கள்.  
புலி அவர்களைத் துரத்த அனைவரும் ஓடிச்சென்று ஒரு மரத்தின் மேலே உட்கார்ந்து விடுகிறார்கள். புலி அவர்களை விட்டு செல்லாமல் அங்கேயே சுற்றிச் சுற்றி வருகிறது. மறுபுறம், அப்பெண்னின் மகன் நோயின் தாக்கத்தால் ரொம்பவும் சிரமப்படுகிறான். இறுதியில் புலியை விரட்டி அந்த சிறுவனைச் காப்பாற்றினார்களா அல்லது புலிக்கு இரையானார்களா என்பதை இயக்குநர் திகிலோடு சொல்லியிருக்கிறார்.
# மாயக் கண்ணாடி

**மாயக்கண்ணாடி** 2007-ஆம் ஆண்டு வெளிவந்த தமிழ் திரைப்படமாகும். இதனை சேரன் இயக்கி நடித்தார். அவருடன் நவ்யா நாயர், ஆர்யா ஆகியோர் நடித்திருந்தனர். இத்திரைப்படத்தில் இளையராஜா இசையமைத்திருந்தார்.
# மாயக் கண்ணாடி

## நடிகர்கள்

- சேரன்- குமார்
- நவ்யா நாயர்- மகேஸ்வரி
- சரத்குமார்-சரத்குமாராக
- ஆரியா- ஆரியாவாக
- ரஞ்சிதா- ரஞ்சிதாவாக
- மாளவிகா- மாளவிகாவாக
# மாயக் கண்ணாடி

## விமர்சனம்

ஆனந்த விகடன் வார இதழில் எழுதிய விமர்சனத்தில் "‘உழைப்பின் விதை போடாமல் வெற்றியை அறுவடை செய்ய நினைப்பது தவறு’ என்று இளைஞர்களுக்கு மெஸேஜ் சொல்ல நினைத்திருக்கிறார் சேரன். ஆனால், அதற்கு மாறாக கனவுகளோடு போராடும் இளைஞன் தனக்கு வாய்த்த தொழிலிலேயே வாழ்க்கையை ஓட்டுவதுதான் சரி என நெகடிவ் மெஸேஜ் அல்லவா சொல்லி விட்டார்.... கதை சொல்லும் பாணியில் ரூட்டை மாற்றுவது துணிச்சலுக்கு அடையாளம் தான். ஆனால், அந்தப் புது ரூட்டிலும் தன் முத்திரையைப் பதித்திருந்தால் தாராளமாகப் பாராட்டியிருக்கலாம். மாயக்கண்ணாடியே மறுபடியும் எங்கள் சேரனைக் காட்டு!" என்று எழுதி மதிப்பெண்களை வழங்கினர்.
# வருண் தவான்

**வருண் தவான்** இந்தியத் திரைப்பட நடிகர் ஆவார். கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இவர் தற்பொழுது மெயின் தேரா ஹீரோ மற்றும் ஹம்ப்டி சர்மா கி துல்ஹனியா, போன்ற திரைப்படங்களில் நடித்துள்ளார்.
# வருண் தவான்

## ஆரம்பகால வாழ்க்கை

வருண் தவான் 24ம் திகதி ஏப்ரல் மாதம் 1987ம் ஆண்டு பிறந்தார். இவரின் தந்தை டேவிட் தவான் ஒரு திரைப்பட இயக்குநர் ஆவார். இவரின் தாயின் பெயர் கருணா தவான் மற்றும் இவரின் அண்ணன் ரோஹித் தவான் ஒரு திரைப்பட இயக்குநர் ஆவார். இவர் நாட்டிங்காம் ட்ரெண்ட் பல்கலைக்கழகத்தில், இங்கிலாந்துல் வர்த்தக முகாமைத்துவம் பற்றி படித்துள்ளார்.
# வருண் தவான்

## சினிமா வாழ்க்கை

promoting *ஸ்டூடண்ட் ஆஃப் த இயர்*.]]  
2012ம் ஆண்டு கரண் ஜோஹர் இயக்கிய ஸ்டூடண்ட் ஆஃப் த இயர் என்ற திரைப்படத்தில் அறிமுகம் ஆனார். இந்த திரைப்படத்தில் இவருடன் இரண்டு கதாநாயகர்களில் ஒருவராக சித்தார்த் மல்ஹோத்ரா நடித்துள்ளார். இவர்களுக்கு ஜோடியாக நடிகை அலீயா பட் நடித்துள்ளார்.  
இவர் நடித்துள்ள மெயின் தேரா ஹீரோ என்ற திரைப்படம் 2011ம் ஆண்டு வெளியான கன்டிறீகா என்ற தெலுங்கு திரைப்படத்தின் மறுதயாரிப்பாகும். இந்த திரைப்படத்தில் இவருக்கு ஜோடியாக இலியானா மற்றும் நர்கிஸ் பக்ரி நடித்துள்ளார்கள். இந்த திரைப்படத்தை ஏக்தா கபூர் தயாரித்து, பாலாஜி மோடியன் பிக்சர்ஸ் நிறுவனம் ஏப்ரல் 4ம் திகதி வெளியிடுகின்றது.  
இவர் தற்பொழுது ஹம்ப்டி சர்மா கி துல்ஹனியா என்ற திரைப்படத்தில் நடித்துகொண்டு இருகின்றார். இவருக்கு ஜோடியாக மறுபடியும் நடிகை அலீயா பட் நடிக்கின்றார்.
# வருண் தவான்

## திரைப்படம்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2012 | ஸ்டூடண்ட் ஆஃப் த இயர் |  |  |
| 2014 | மெயின் தேரா ஹீரோ |  |  |
| 2014 | ஹம்ப்டி சர்மா கி துல்ஹனியா |  |  |
| 2014 | பட்லபூர் | படபிடிப்பில் | } |
# வருண் தவான்

## விருதுகள் மற்றும் பரிந்துரைகள்

| ஆண்டு | படம் | விருது | பிரிவு | முடிவு |
| --- | --- | --- | --- | --- |
| 2012 | **ஸ்டூடண்ட் ஆஃப் த இயர்** | ஸ்டார் எண்டர்டெயின்மெண்ட் விருதுகள் | சிறந்த ஆண் நடிகருக்கான விருது |  |
| 2013 | ETC பாலிவுட் வர்த்தகம் விருதுகள் | Most Profitable Debut (Male) |  |  |
| பிலிம்பேர் விருதுகள் | சிறந்த ஆண் நடிகர் |  |  |  |
| பாலிவுட் ஹங்காமா திரைப்பட விருதுகள் | சிறந்த ஆண் நடிகர் |  |  |  |
| ஸ்கிரீன் அவார்ட்ஸ் | புதுமுக நடிகருக்கான திரைப்பட விருது |  |  |  |
| லையன்ஸ் கோல்ட் அவார்ட்ஸ் | சிறந்த ஆண் நடிகர் |  |  |  |
| ஜீ சினி விருதுகள் | சிறந்த ஆண் நடிகருக்கான விருது |  |  |  |
| ஸ்டார்டஸ்ட் அவார்ட்ஸ் | அதிரடியான நடிப்பிற்கான சிறந்த ஆண் நடிகர் விருது |  |  |  |
| ஸ்டார்டஸ்ட் அவார்ட்ஸ் |  |  |  |  |
| ஸ்டார் கில்ட் விருதுகள் | சிறந்த ஆண் நடிகருக்கான விருது |  |  |  |
| டைம்ஸ் ஆஃப் இந்தியா | சிறந்த ஆண் நடிகருக்கான விருது |  |  |  |
# துளு நாடு

**துளு நாடு** (ஆங்கிலம் : **Tulu Nadu**) கர்நாடகா மாநிலத்தின் கடற்கரை மாவட்டங்களான உடுப்பி மாவட்டம் மற்றும் தெற்கு கன்னடம் மாவட்டங்களை உள்ளடக்கியது. முன்னர் இது சேரநாட்டின் வடமேற்கில் அமைந்திருந்ததாகவும், கோசர் என்னும் அரசர்கள் இந்நாட்டை ஆண்டதாகவும் மாமூலனார் அகப்பாடல் கூறுகிறது.<sup>அகம் 15</sup> இந்த கோசரே குடகக்கொங்கர், கொங்கிளங்கோசர் <sup>சிலம்பு 30 : 159</sup> என்றும் அழைக்கப்படுவதால் இந்நாடு குடகுநாட்டையும் கொங்கு நாட்டையும் அண்டியிருந்ததாக தெரிகிறது.  
துளுநாட்டில் கோசர் குடிமக்கள் வாழ்ந்தனர். அவர்கள் அந்நாட்டு வழியாகச் செல்பவர்களைப் பேணி விருந்தளித்துப் பாதுகாப்பர். துளுநாட்டில் மயில்கள் மிகுதி.  
இந்தச் செம்மற் கோசர் அக்காலத்தில் தமிழும் பேசத் தெரிந்த நான்மொழிக் கோசர்.  
இது சங்ககால நிலைமை. கி.பி. 13ஆம் நூற்றாண்டில் தோன்றிய நன்னூலுக்கு 16ஆம் நூற்றாண்டில் உரை எழுதிய மயிலைநாதர் தமிழ் பேசப்படாத நிலங்கள் 17 என நன்னூல் நூற்பாவின் வழி சுட்டி அவை இவை எனப் பெயர் சொல்லிக் காட்டும்போது இந்தத் துளு நாட்டையும் குறிப்பிடுகிறார்.
# உப்பலமடுகு நீர்வீழ்ச்சி

**உப்பலமடுகு நீர்வீழ்ச்சி** (**தடா அருவி** , **கம்பகம் அருவி**) இது இந்தியாவின் சித்தூர் மாவட்டத்தில் உள்ள ஸ்ரீசிட்டிக்கு வடக்கே அமைந்துள்ளது. புச்சிநாயுடு கன்ரிகா மற்றும் வரதையாபாளம் மண்டலத்தின் கீழ் வரும் இந்நீர்வீழ்ச்சி, சென்னையிலிருந்து 80 கி.மீ (50 மைல்) தொலைவிலும், ஸ்ரீகாளஹஸ்தியிலிருந்து 35 கி.மீ (22 மைல்) தொலைவிலும் அமைந்துள்ளது.  
இந்த நீர்வீழ்ச்சி காம்பகம் காடு (அ) சித்துலியா கோனா என்ற காட்டுப்பகுதியில் உள்ளது. மகா சிவராத்திரி பண்டிகையின்போது மக்கள் இங்கே திரளாக செல்வார்கள். தடா அருவி சிறிதே அறியப்பட்ட சுற்றுலா தலம். பசுமை, நீர்வீழ்ச்சி, சிறுகுன்றுகள் நிறைந்த இப்பகுதி உலா, மலையேற்றம் மற்றும் உல்லாசப்பயணத்திற்கு ஏற்றதாகும்.
# உப்பலமடுகு நீர்வீழ்ச்சி

## சுற்றுலாவிற்கு சிறந்த தருணம்

அக்டோபர் மத்தியிலிருந்து பிப்ரவரி 15 வரை இங்கு மழைப்பருவம் என்பதால் இது சுற்றுலாவிற்கு ஏற்ற காலம்.
# உப்பலமடுகு நீர்வீழ்ச்சி

## நுழைவு

அருவியை அடைய வரதையாபாளம் கிராமத்தின் வழியே செல்ல வேண்டும். இக்கிராமத்துக்கும் அருவிக்கும் உள்ள 12 கி.மீ வழியில் 7 கி.மீ மட்டுமே சாலை அமைக்கப்பட்டுள்ளது. மகா சிவராத்திரி அன்று ஆந்திர அரசு வரதையாபாளத்தில் இருந்து போக்குவரத்து சேவைகள் வழங்குகிறது. இங்கு செல்வதற்குச் சிறிய கார்களைத் தவிர்க்கப்படுகிறது.  
சென்னையிலிருந்து சூலூர் பேட்டை, நெல்லூர் செல்லும் பல தொடர்வண்டிகளும் புறநகர் பேருந்துகளும் தடா வழியாக செல்கின்றன. சூலூர் பேட்டை செல்லும் தொடர்வண்டி இரண்டு மணி நேரத்துக்கு ஒருமுறை என்று இரவு 8:30 மணி வரை இயங்குகின்றது.  
அருகில் விடுதிகள் ஏதும் இல்லாததால், காளஹஸ்தி அல்லது வரதையாபாளம் ஆகியவை தங்குவதற்குரிய இடங்களாகும்.
# உப்பலமடுகு நீர்வீழ்ச்சி

## மலையேற்றம்

நீர்வீழ்ச்சியை அடைவதற்கு மலையேற்றம் அவசியம். போதிய வழிகாட்டு குறியீடுகள் ஏதும் இல்லாததால், பிறர் உதவியை அதிகம் நாட வேண்டி இருக்கும். உடல்நலமிக்க மக்களால் மட்டுமே இவ்விடத்தை அடைய முடியும். கற்கள் மேல் நடக்க விரும்பாதவர்களுக்கு இது ஏற்ற இடம் அல்ல.  
தடா தொடர்வண்டி நிலையத்தை அடைந்தவுடன், ஷேர் ஆட்டோக்கள் மூலம் மலையடிவாரத்தை அடையலாம். மலையேற்ற தூரம், கீழ் இறங்குவதையும் சேர்த்து, மொத்தம் 10 கி.மீ ஆகும். இதில் 4 கி.மீ மிகவும் கடினமான கற்பாதையாகும்.  
150 மீட்டர் மலையேற்றத்திற்கு பிறகு சிறு ஓடையொன்று உள்ளது. இதை கடந்து மண்பாதையில் மேலும் தொடர்ந்து செல்லவேண்டும். ஒன்று அல்லது ஒன்றரை மணி நேரத்தில் சிவன் கோவில் தென்படும். அப்படி கோவில் ஏதும் தென்படவில்லையெனில், அருகிலுள்ள ஓடையை தேடி அதன் கரையோரமே மலையேறுவது சிறந்த வழியாகும்.  
இதற்குப் பின்னர் பாதை கடினமானதாக மாறிவிடும். சில நேரங்களில் 10 அடி பாறைகளையும் தொற்றி ஏறவேண்டிவரும். மலையேற்றத்தின் முடிவில் இரண்டு நீர்வீழ்ச்சிகளை காணலாம். கோடைக்காலங்களில் ஒன்றில் மட்டுமே நீர் இருக்கும்.
# உப்பலமடுகு நீர்வீழ்ச்சி

## அருகில் உள்ள குறிப்பிடத்தக்க இடங்கள்

ஸ்ரீசிட்டி என்றழைக்கப்படும் சிறப்பு பொருளாதார மண்டலம் தடாவில் இருந்து ஐந்து கி.மீ தொலைவில் உள்ளது. ’ஒன்னஸ் டெம்ப்பிள்’ ('Oneness Temple') என்றழைக்கப்படும் ஒருமைப்பாட்டு கோவில் மூன்று கி.மீ தொலைவில் உள்ள கோல்டன்சிட்டியில் உள்ளது. பழவேற்காடு ஏரியும் எளிதாக அடையும் தூரத்தில் அமைந்துள்ளது.  
- Tada Falls on Wikivoyage
- Travelogue on Tada Travelogue on Tada falls
# லாலாப்பேட்டை

**இலாலாப்பேட்டை** என்பது கரூர் மாவட்டத்தில் உள்ள ஒரு ஊராகும் . இங்கு விவசாயமே முதன்மைத் தொழிலாகும். மண்வளமும் நீர்வளமும் இருப்பதால் வாழை, கரும்பு, நெல் மற்றும் வெற்றிலை என நன்செய் பயிர்கள் பயிரிடப்படுகின்றன. குறிப்பாக வாழையே இங்கு அதிகம் பயிரிடப்படுகிறது. குளித்தலைக்கு மேற்கே இலாலாப்பேட்டையிலிருந்து கிழக்கே நங்கவரம் வரையிலான பகுதிகளில் பயிரிடப்படும் பல்வேறு தரப்பட்ட வாழை ரகங்கள் மிகவும் பிரசித்தி பெற்றவை. தமிழகத்தின் மற்ற பகுதிகளுக்கு மட்டுமல்லாது, அண்டை மாநிலங்களாகிய கேரளா, கர்நாடகாவிற்கும் ஏற்றுமதியாகிறது.
# வண்ணத்திரை (சிற்றிதழ்)

**வண்ணத்திரை** என்பது தமிழ்நாட்டில் சென்னையிலிருந்து வெளியாகும் ஒரு பிரபல வார இதழாகும். குங்குமம் பப்ளிகேசன்ஸ் (பிரைவட்) லிமிட்டட்டிற்காக, தினகரன் அச்சகத்தில் அச்சிட்டு வெளிவரும் இது தமிழ்த் திரைப்படச் செய்திகளை அதிகமான உள்ளடக்கங்களாகக் கொண்டு வெளியாகும் ஒரு வணிக இதழாகும். இது சன் குழும நிறுவனத்திற்குச் சொந்தமானது.  
;ஆசிரியர்
- முகம்மது இஸ்ரத்  
;அலுவலகம்
229 கச்சேரி வீதி, மைலாபூர், சென்னை
# செயற்றிட்ட முகாமைத்துவம்

**செயற்றிட்ட முகாமைத்துவம்** அல்லது **செயற்றிட்ட மேலாண்மை** (ஆங்கிலம்:*Project management*) என்பது வளங்களைத் திட்டமிட்டு ஒழுங்கமைத்து முகாமை செய்து செயற்திட்ட இலக்குகளையும் குறிக்கோள்களையும் வெற்றிகரமாக மேற்கொள்வதற்கான ஒரு ஒழுக்க விதி முறையாக கருதப்படுகிறது. இது ஒரு பயனுடையதான அல்லது மாற்றத்தை ஏற்படுத்துக் கூடிய அல்லது பெறுமதி ஊட்டப்பட்ட ஒரு தனித்துவமான பொருட்கள் அல்லது சேவையை உருவாக்க மேற்கொள்ளும் ஒரு முடிவுள்ள ஒரு முயற்சியாகும். இது திட்டமிடல், ஒழுங்குபடுத்துதல், கட்டுப்படுத்துதல், ஊக்கப்படுத்துதல் போன்றவற்றின் மூலம் குறிப்பிட்ட இலக்குகளை அடைவதற்கான ஓரு துறையாகும். செயற்றிட்டம் என்பது ஒரு குறிப்பிட்ட பொருளையோ அல்லது சேவையையோ உருவாக்கும் பொருட்டு ஒரு வரையருக்கப்பட்ட தொடக்கத்தை கொண்டு கூறிப்பிட்ட கால வரம்பில் தனித்தன்மையான நோக்கத்துடன் முடிக்கப்படும் தற்காலிக முயற்சி ஆகும். செயற்றிட்ட மேலாண்மையின் பெரும் சவால் செயற்றிட்ட இலக்குகளை மற்றும் நோக்கங்களை இருக்கும் செயற்றிட்ட கட்டுப்பாடுகளுக்குள் அடைவதாகும். செயற்றிட்டத்தின் முதன்மை இடர்ப்பாடுகளாக நோக்கம், நேரம், தரம் மற்றும் பாதீடு போன்றவை இருக்கின்றன  
இங்கு செயற்றிட்டமானது செய்முறைகள் செயற்பாடுகளிலிருந்து வேறுபடுத்தி நோக்கப்படுகிறது. காரணம் செய்முறைகள் செயற்பாடுகள் நிரந்தரமான அல்லது ஒரு பகுதி நிரந்தரமான, தொடர்ச்சியாக ஒரே பொருள் அல்லது சேவையை உற்பத்தி செய்வதற்கான நடவடிக்கை ஆகும்.நடைமுறையில் இவ்விரு தொழிற்பாடுகளும் பயன்படுத்தப்படும் தொழில்நுட்பத் திறன்கள், பயன்படுத்தப்படும் முகாமைத்துவத் தத்துவங்கள் என்பவற்றிற்கேற்ப இவ்விரு செயல்முறைகளும் சில சந்தர்ப்பங்களில் வேறுபட்டுக் காணப்படும்.  
செயற்றிட்ட முகாமைத்துவத்தின் முதல் நிலை சவால் என்பது, செயற்றிட்ட தடைகளைக் கருத்தில் கொண்டு செயல் திட்ட இலக்குகள் குறிக்கோள்களை அடைவதாகும். செயல்திட்டத்தின் எல்லை, நேரம், நிதி என்பன பொதுவான தடைகளாக கருதப்படும். இரண்டாம் நிலை சவாலாக கருதப்படுவது நிறுவனத்தின் முன்னரே தீர்மானிக்கபட்ட நோக்கங்களை அடைந்து கொள்வதற்கு செயற்திட்டத்திற்கு தேவையான உள்ளீடுகளை உச்சப் பயனைப் பெறத்தக்க முறையில் வளங்களை ஒதுக்கீடு செய்வதும் அவற்றை ஒன்றிணைத்து செயற்படுத்துவதுமாகும்.  
செயற்றிட்டமென்பது செயற்றிட்டத்தின் நோக்கங்கள் குறிக்கோள்களை அடைந்து கொள்வதற்காக வளங்களையும் அவற்றிற்கு பொருத்தமான பல செயற்பாடுகளையும் முன் கூடியே தீர்மானிக்கும் ஒரு நடவடிக்கையாகும்.
# செயற்றிட்ட முகாமைத்துவம்

## வரலாறு

பண்டைய சமூக பிரிவுகள் நகர்ப்புற நாகரீகங்களில் ஒரு நகரை தெரிவு செய்து பொழுது வர்த்தகம் மற்றும் தொழிலாளர் சிறப்பு சார்ந்து திட்டமிடல் சிக்கலாக இருந்தது. எகிப்து பிரமிடுகள் அல்லது சீனப் பெருஞ்சுவர் போன்ற சில பண்டைய கலாச்சாரங்கள் நேரம் மற்றும் வளங்களை திறமையாக மேலாண்மை செய்து செயற்றிட்டங்களை செயல்படுத்தியுள்ளனர். செயற்றிட்ட மேலாண்மை உள்நாட்டு கட்டுமான, பொறியியல், மற்றும் கனரக பாதுகாப்பு நடவடிக்கை உட்பட பயன்பாடு பல துறைகளில் இருந்து ஓரு தனித்துரையாக உருவாகியுள்ளது.  
தொழிற்புரட்சிக்குப் பின்பு சிக்கலான செயற்றிட்டங்கள் மற்றும் அதன் பன்முகத்தன்மையின் விளைவாக செயற்றிட்ட மேலாண்மை மிகவும் கடினமாக மாறியது. இந்தத் தேவையை எதிர்கொள்ளும் வகையில், செயற்றிட்ட மேலாண்மையில் புதிய கருத்துக்கள் 1900 ம் ஆண்டு முழுவதும் தோன்றத் தொடங்கியது.  
(1861–1919), திட்டமிடல் மற்றும் கட்டுப்பாடு நுட்பங்களின் தந்தை]]
இருபதாம் நூற்றாண்டில் செயற்றிட்ட மேலாண்மை தந்தையர்கள் என தனித்து நின்ற இருவரை கூறிப்பிடலாம். அவரில் ஓருவர் கான்ட் விளக்கப்படம்த்தை நமக்களித்த கென்றி கான்ற் மற்றொவர் செயற்றிட்ட மேலாண்மைக்கு ஐந்து மேலாண்மை செயல்பாடுகளை வழங்கிய என்றி ஃபயோல் ஆவர். கான்ற் மற்றும் ஃபயோல் இருவரும் ஃபிரடரிக் வின்ஸ்லோ டெய்லரின் அறிவியல் மேலாண்மை கோட்பாடுகளின் மாணவர்களாக இருந்தனர். இவரின் கொள்கைகளே வேலை பிரிப்பு அமைப்பு மற்றும் வள ஒதுக்கீடு போன்ற செயற்றிட்ட மேலாண்மை விடயங்கள் உருவாக காரணமாக இருந்தன.
# உடற் பயிற்சி

**உடற் பயிற்சி** என்பது உடல் நிலையையும், உடல் நலத்தையும் மேம்படுத்தும் உடற்செயற்பாடுகளின் பயிற்சி தொகுப்பாகும். உடற் பயிற்சி ஒரு நபரின் உடல்நலத்தைப் பாதுகாப்பதுடன் உடலின் உள், புற உறுப்புகளில் உண்டாகும் நோய்களிலிருந்தும் உடல்நிலையை சீராக்குகிறது. உடற் பயிற்சி இயன்முறைமருத்துவத்தில் பெரும்பங்கு வகிக்கிறது. நடத்தல், ஓடுதல், நீந்துதல், பனிச் சறுக்கல், மிதிவண்டி ஓட்டுதல், விளையாடுதல், நடனம் ஆடுதல், யோகாசனம் செய்தல், உடலுழைப்பு என எல்லாம் உடற் பயிற்சிகளே. இதய நோய், சர்க்கரை நோய், உடற்பருமன் போன்ற குறைகளை உடற்பயிற்சியினால் கட்டுப்படுத்த இயலும். மேலும் உடற்பயிற்சியானது மன வளத்தை மேம்படுத்தி மன அழுத்தத்தை குறைத்து, தன்னம்பிக்கையை ஊட்டி, உடல் தோற்றத்தை மேம்படுத்துகின்றது. குழந்தைக்களுக்கிடையே பெருகி வரும் உடற்பருமனை குறைக்க உடற்பயிற்சி மேற்கொள்வது மிக அவசியம் உடற்பயிற்சி மூலம் அசைவற்றிருக்கும் உறுப்புகளையோ, அல்லது போதிய அசைவின்றியிருக்கும் உறுப்புகளையோ இயக்கி சீரான இரத்தச் சுற்றோட்டத்துக்கு உட்படுத்தலாம்.
# உலக வரலாறு

## தமிழரும் உடற்பயிற்சியும்

தமிழர்கள் தங்களது உடல்களை கட்டுப்பாடாக வைத்துக் கொள்ள உடற்பயிற்சி மேற்கொண்டனர். தங்களது உடலை வளர்க்கவும் அல்லது உடல் எடையை குறைக்கவும் உடற்பயிற்சியை தமிழர்கள் மேற்கொண்டனர். தங்கள் வாழ்நாளில் ஒன்றிய உடற்பயிற்சியை தமிழர்கள் திருவிழாக்களின்போது உடற்பயிற்சி போட்டிகளை நடத்தி ஆர்வத்துடன் கலந்து கொண்டனர். அவைகள் முறையே கர்லா கட்டை சுத்துவது, மல்யுத்த போட்டி, தண்டால் எடுப்பது முதலியனவாகும்.மேலும் தொடரோட்டம், ஆற்றில் குளத்தில் கடலில் நீந்துவது, கப்பலைச் செலுத்துவது முதலியனவாகும்.இன்றும் சில கிராமங்களில் கூட இளவட்டக்கல் தூக்குவது, வழுக்குமரம் ஏறுவது போன்ற அருமையான போட்டிகள் கூட நடைபெற்று வருகிறது. இவை அனைத்துமே நமது உடல் உழைப்பு சார்ந்த உடல் இயக்கத்துக்கு தேவையான வலுப்படுத்தும் பயிற்சிகளாகவே அமைகிறது.  
**குறள் 941:**  
மிகினும் குறையினும் நோய்செய்யும்
நூலோர்
வளிமுதலா எண்ணிய மூன்று.  
**விளக்கம்:**
மருத்துவ நூலோர் சொல்லும் வாதம், பித்தம், சிலேட்டுமம் என்னும் மூன்றும் ஒருவனின் உணவாலும், செயலாலும்(உடல் உழைப்பு) அவற்றுக்கு ஒத்து இல்லாது. மிகுந்தோ, குறைந்தோ இருந்தால் நோய் உண்டாகும்.  
தான் செய்யும் உடல் உழைப்புக்கு ஏற்றவாறு அல்லாமல் அல்லது உடற்பயிற்சியை மேற்கொள்ளாமல் அதிகளவு உணவு உண்பதால் அவரது உடலில் ரத்த சர்க்கரை, கொழுப்பு,உடல் எடை, அதிகமாகிறது. இரத்த சர்க்கரை அதிகரிப்பதால் கண் பார்வை, நரம்பு மண்டலம், சிறுநீரக மண்டலம் பாதிக்கப்படுகிறது. இரத்தத்தில் அதிக கொழுப்பு இருப்பதால் இருதய குழாய்கள் பாதிக்கப்படுகின்றன. இதனால் மாரடைப்பு ஏற்படுகிறது. மூளை குழாயில் கொழுப்பு அடைப்பு ஏற்பட்டால் பக்கவாதம் வரும். இதனால் உயிர் இழப்பு அல்லது உடலியக்க இழப்பு ஏற்படுகிறது. உடல் பருமனால் மூட்டு வலி, எலும்பு வலி, உடல் வலி ஏற்படுகிறது.
# உலக வரலாறு

## சீனாவும் உடற்பயிற்சியும்

உடற்பயிற்சியைப் பற்றிய விழிப்புணர்வு சமீபகாலமாக இருந்தாலும், சீன உடற்பயிற்சி ஆயிரக்கணக்கான ஆண்டுகளுக்கு முன்பிருந்தே தனது வரலாற்றைக் கொண்டுள்ளதாகக் கூறப்படுகிறது. கற்றறிந்த பெரியவர்களின் வழியாக கடந்து வந்துள்ளது. தொடர்ந்து சீன ஆட்சியாளர்களையும் அவர்களது குடும்பங்களையும் பாதுகாக்க தனியார்மயமாக்கப்பட்டது. பழமையான செயல்முறையை மெதுவாகவும் சரியான உடல்நலத்தை பராமரிக்கவும் பேரரசருக்கு அவர்களால் திட்டமிடப்பட்டது. இந்த பயிற்சிகள் இயற்கையில் நாடகங்களைப் படிப்பதன் மூலம் பெறப்பட்டன, எனவே சில வடிவங்களின் பெயர்கள்: "புலி வெடிப்பு", "பர்டன் வளைவை உயர்த்துவது", "பாண்டா வளைவு", என சில பெயர்களைக் குறிப்பிடலாம். சீன பயிற்சி கலைகள் பரவலாக தற்போது மக்களுக்காக தற்காப்புக்கான ஒரு முறையாக கற்பிக்கப்படுகிறது.
# உலக வரலாறு

## சீனாவும் உடற்பயிற்சியும்

### சீன தற்காப்பு கலைகள்

சீன தற்காப்புக் கலைகளின் தோற்றம் சுய பாதுகாப்பு, வேட்டை நுட்பங்கள் மற்றும் பண்டைய சீனாவில் இராணுவப் பயிற்சி ஆகியவற்றின் தேவைக்கு காரணம். பண்டைய சீன வீரர்களுக்கு பயிற்சியளிப்பதில் கை கரங்களுடன் போர் நடைமுறையில்
- குங் ஃபூ கலைகள்
- கராத்தே கலைகள்
# உலக வரலாறு

## உடற்பயிற்சியும் மேற்கத்திய நாடுகளும்

உடற்பயிற்சியின் பயன்கள் பழங்காலத்திலிருந்து அறியப்பட்டிருக்கின்றன. கி.மு.65 க்கு முன், ரோமானிய அரசியல்வாதியும் வழக்கறிஞருமான மார்கஸ் சிசிரோ, இதை இவ்வாறு குறிப்பிட்டார்: "இது ஆத்மாவை ஆதரிக்கிறது, மேலும் மனதில் வேகத்தைக்காக்கும்.வடக்கு ஐரோப்பாவின் காட்டுமிராண்டி பழங்குடியினரால் உயிர்வாழ்வதற்கான ஒரு வழிமுறையாக இருண்ட காலங்களில் வரலாற்றில் பின்னர் உடற்பயிற்சி மதிப்பீடு செய்யப்பட்டது.சமீபத்தில், உடற்பயிற்சி 19 ஆம் நூற்றாண்டில் நன்மை பயக்கும் சக்தியாக கருதப்பட்டது. 1860 ஆம் ஆண்டுக்குப் பிறகு, ஆர்க்கிபால்ட் மெக்லாரன் ஆக்ஸ்போர்டு பல்கலைக்கழகத்தில் ஒரு உடற்பயிற்சி மையத்தை திறந்து பல்கலைக்கழகத்தின் 12 இராணுவ அதிகாரிகளுக்கு பயிற்சிக்கான பயிற்சி அளித்தார். இது பிரித்தானிய இராணுவத்தின் பயிற்சிக்காக பின்னர் இணைந்தது.இருபதாம் நூற்றாண்டின் ஆரம்பத்தில் பல பாரிய உடற்பயிற்சி இயக்கங்களும் ஆரம்பிக்கப்பட்டன. 1930 இல் 166,000 உறுப்பினர்கள் கொண்ட மேரி பாகோட் ஸ்டாக் 1930 ஆம் ஆண்டு நிறுவப்பட்ட உடல்நலம் மற்றும் அழகுக்கான மகளிர் பிரிவில் இங்கிலாந்தில் இது முதன்மையானதாக மிகவும் முக்கியத்துவம் பெற்றது.உடல் ஆரோக்கியம் மற்றும் உடற்பயிற்சி இடையேயான இணைப்பு 1949 இல் மேலும் நிறுவப்பட்டது மற்றும் 1953 ஆம் ஆண்டில் ஜெர்ரி மோரிஸ் தலைமையிலான குழுவால் அறிவிக்கப்பட்டது.டாக்டர் மோரிஸ், இதே போன்ற சமூக வர்க்கம் மற்றும் ஆக்கிரமிப்பு (பேருந்து நடத்துநர்கள் மற்றும் பேருந்து இயக்குநர்) போன்றவர்கள், உடற்பயிற்சியின் அளவைப் பொறுத்து மாறுபட்ட விகிதமான மாரடைப்புக்களைக் கொண்டிருந்தனர் என்று குறிப்பிட்டார். பேருந்து இயக்குநர் உடற்பயிற்சி செய்யாதவர்கள் எனில் இதய நோய் வர அதிக வாய்ப்புகள் இருந்தன.
# உடற்பயிற்சியும் இயன்முறைமருத்துவமும்:

## உடற்பயிற்சி வகைகள்

உடற்பயிற்சியின்போது இயன்முறைமருத்துவராலோ அல்லது ஒரு நபராலோ அளிக்கப்படும் பயிற்சி ஆகும். இது அந்த நோயாளியின் தசைகளின் உதவியின்றி வழங்கப்படும் பயிற்சி ஆகும்.
# உடற்பயிற்சியும் இயன்முறைமருத்துவமும்:

## இயங்கு அசைவு உடற்பயிற்சி

நோயாளியின் தசைகளால் முற்றிலும் இயங்கக்கூடிய ஒரு இயக்கம் இயங்கு அசைவு உடற்பயிற்சியாகும். இவ்வகை உடற்பயிற்சி பெரும்பாலும் சிகிச்சையாளரின் வழிகாட்டலுடன் நடைபெறுவதாகும். ==
# உடற்பயிற்சியும் இயன்முறைமருத்துவமும்:

## மூட்டு மற்றும் முதுகெழும்பு மூட்டு கையாளுதல் பயிற்சி

முதுகெழும்பு மூட்டு கையாளுதல் ஒரு இயக்கு நுட்பமாகும், இயன்முறைமருத்துவர் ஒரு இயல்பான தூண்டுதல் அல்லது உந்துதல், ஒரு மூட்டுக்கு, இயக்கு (அல்லது உடலியல்) வரம்பின் முடிவுக்கு அருகில் விசையை அளிப்பார். இது அடிக்கடி கேட்கக்கூடிய டடக் ஒலி உடன் வரும் நிகழ்வு. முதுகெலும்பு கையாளுதல் நுட்பங்களைக் கொண்ட பொதுவான அம்சம், அவை ஒரு டடக் ஒலி வெடிப்பு மூட்டுகளில் ஏற்படும். இந்த கேட்கக்கூடிய வெளியீட்டின் காரணமாக சில ஊகங்கள் வெளிவந்தாலும், முதுகெலும்பு மூட்டுப்பகுதி குறைபாடு சரிசெய்வதற்கு பரவலாக ஏற்றுக்கொள்ளப்படுகிறது. உட்புற மூட்டு தொகையில் சாதாரண அழுத்த்தை விட குறைவான அழுத்தம் இருக்கும்போது, வாயு குமிழிகள் மூட்டினுள் உருவாகின்றன. அழுத்தம் அதிகரிக்கும் நேரத்தில், குமிழி வெளியேற்றம் அடையும். இதுவே இந்ந நுட்பத்தின் சாராம்சம்.  
**பயன்கள்:**
- முதுகுவலி குறையும்
- இடுப்புவலி குறையும்
- தசைப்பிடிப்பு குறையும்
- தசை இருக்கும் குறையும்
- மூட்டு அசைவுகள் அதிகரிக்கும்
- மூட்டு உராய்வு தடுக்கப்படும்
- மூட்டு தேய்மானம் தவிர்க்கப்படும்
- மூட்டு நிலைத்தன்மை அதிகரிக்கும்
# உடற்பயிற்சியும் இயன்முறைமருத்துவமும்:

## நடைபயிற்சி

நடை பயிற்சி அல்லது நடை பயிற்சி மறுவாழ்வு என்பது ஒரு குழந்தை அல்லது காயம்பட்ட பின் அல்லது உடல் ஊனமுற்றவருக்கு நடப்பது என்பதை கற்றுக்கொள்வதாகும். உடல் சிகிச்சையின் போது இயன்முறைமருத்துவர் உதவுவார். நடை பயிற்சி பல வடிவங்களை எடுக்க முடியும், ஆனால் நடைபயிற்சி போது நிகழ்த்தப்பட்ட உண்மையான இயக்கங்கள் மீண்டும் மிக முக்கியமான காரணி ஆகும். இணை முகாம்கள், குறிப்பாக நோயாளிக்கு முதல் கற்றல் அல்லது மீண்டும் கற்றுக்கொள்ளும் போது ஆரம்ப கட்டங்களில், பயிற்சியுடன் உதவலாம். நோயாளியின் கால்களையோ அல்லது உடலளவில் நோயாளியின் கால்களையோ நகர்த்துவதற்கும் உதவுவதன் மூலம், இரண்டு கைரேடுகளுக்கு இடையே ஒரு நபர் தங்களைத் தாங்களே ஆதரிக்க வேண்டும் அல்லது பிற நடப்பு உபகரணங்கள் கூட பயன்படுத்தலாம்.
# உடற்பயிற்சியும் இயன்முறைமருத்துவமும்:

## உயிர்வளிக்கோரும் பயிற்சி

**உயிர்வளிக்கோரும் பயிற்சி** (*Aerobic exercise*) அல்லது **இதயப் பயிற்சி** (*cardio*) ஆற்றலை-உருவாக்க உயிர்வளியைக் கோரும் செயல்முறையை முதன்மையாகக் கொண்ட உடற் பயிற்சி ஆகும்; இது குறைந்தளவு முதல் உயரளவு வரை தீவிரமானதாயிருக்கலாம். இதனைக் குறிப்பிடும் ஆங்கிலச் சொல்லான *ஆரோபிக்* என்பதற்கு பொதுவாக "கட்டற்ற உயிர்வளித் தேவைப்படுகின்ற அல்லது தொடர்புடைய" எனப் பொருள்படும்.
# பயன்கள்

உடற்பயிற்சியின் போது இரத்தத்தில் கொழுப்பின் அளவு குறைகின்றது. உடற்பயிற்சி செய்யும் நேரம் அதிகரிக்கும் போது, கரையும் கொழுப்பின் அளவும் அதிகரிக்கின்றது. இதனால் உடலிலுள்ள கொழுப்பு வேகமாகக் கரைந்து உடலுக்குத் தேவையான சக்தி ஆகிறது. ஆகவே உடல் எடையைக் குறைக்க உடற்பயிற்சி உதவுகின்றது. உடற்பயிற்சியில் ஈடுபடும் போது, இரத்த ஓட்டம் துரிதப்படுகின்றது. உடல் உஷ்ணமடைகின்றது. அதனால், நோய் எதிர்ப்புச் சக்தி அதிகரித்து, கிருமிகள் அழிக்கப்படுகின்றன. உடலாரோக்கியம் உறுதிப்படுகின்றது. சுறுசுறுப்புடன் உடற்பயிற்சி செய்யும் போது உடல் உஷ்ணமாகி வெள்ளை அணுக்களின் எண்ணிக்கையும் செயலாற்றும் திறனும் அதிகரிக்கின்றன.  
உடற்பயிற்சி மூலம் வெளியாகும் வியர்வை உடற் கழிவுகளை வெளிப்படுத்துவதில் முக்கிய பங்குவகிக்கின்றது. உடற்பயிற்சி மூலம் இரத்த ஓட்டம் துரிதப்படுத்தப்படுவதால், உடலுக்குச் சக்தி அதிகரிக்கின்றது.உடற்பயிற்சி செய்யும் போது நுரையீரல் வேகமாகச் சுருங்கி விரிவடைவதால், போதிய பயிற்சி பெற்று மற்ற நேரங்களிலும் திறமையாய் செயற்படுகிறது. இது உடல் எப்போதும் சுறுசுறுப்பாய் இருக்கப் பயன்படுகிறது.
# டிராவலர் (இசைத் தொகுப்பு)

**டிராவலர் (இசைத் தொகுப்பு)** (Traveller) இந்திய சிதார் இசைக் கலைஞர் அனௌஷ்கா ஷங்கரால் தொகுக்கப்பட்ட இசைத் தொகுப்பு ஆகும். இது இந்திய இசை மற்றும் *ப்ளெமெங்கோ* ஆகியவற்றின் கலவையாகும். இந்த இசைத் தொகுப்பு அக்டோபர் 2011 ஆம் ஆண்டு வெளியிடப்பட்டது. இந்த இசைத் தொகுப்பைத் தயாரித்தவர் *வாவியர் லிமோன்* (Javier Limón) ஆவார்.
இந்த இசைத் தொகுப்பானது 2013 ஆம் ஆண்டில் சிறந்த உலக இசை எனும் பிரிவில் *டச்சு கிராமி விருதிற்கு* பரிந்துரைக்கப்பட்டது. ஆனால் இத்தொகுப்பானது விருதைப் பெற இயலவில்லை. அந்த வருடத்திற்கான விருது *அனெளஷ்கா ஷங்கரின்* தந்தை மறைந்த ரவி சங்கரின் *தி லிவ்விங் ரூம் செசன்ஸ் பகுதி 1* (The Living Room Sessions Part 1) வழங்கப்பட்டது. அந்த விருதை அவருக்குப் பதிலாக *அனெளஷ்கா* பெற்றுக் கொண்டார்.
# எப்போது அழியும் இந்த உலகம்? (நூல்)

**எப்போது அழியும் இந்த உலகம்?** எனப்படுவது தமிழ் எழுத்தாளர் ராஜ்சிவா எழுதிய ஒரு அறிவியல் கட்டுரைத் தொகுப்பு நூலாகும். 2012-ல் எழுதிய இந்தப் புத்தகம் உயிர்மை இதழில் ஒரு தொடராக வெளிவந்தது.
# எப்போது அழியும் இந்த உலகம்? (நூல்)

## உள்ளடக்கம்

எப்போது அழியும் இந்த உலகம் என்ற இந்த புத்தகம் தென்னமெரிக்காவில் வாழ்ந்த மாயன் இன மக்கள் கணித்த “மாயன் காலண்டரில் கூறியுள்ள தகவல்களை அடிப்படையாகக் கொண்டு உலக அழிவை ஆய்வு செய்கிறது. மாயன் இன மக்களின் அறிவுக் கூர்மையையும், அவர்கள் கணித, வானவியல் சிந்தனைகளையும் அலசுவதோடு, மாயன் இன மக்களுக்கும் தமிழர்களுக்கும் கூட சம்பந்தம் இருக்குமோ என்றும் ஒப்பு நோக்குகிறது.
# தேர்தல் மை

நாட்டில் வாக்காளரின் விரலில் தேர்தல் மை]]  
**தேர்தல் மை** என்பது தேர்தல்களில் மோசடியான வாக்குகளை தடுப்புவதற்காக, வாக்காளர்களின் விரலில் (பொதுவாக ஆள்காட்டி விரலில்) பூசப்படும் மை. இந்த மை சில வாரங்களாக நகங்களிலிருந்து அழியாமல் இருக்கும். தரப்படுத்தப்பட்ட அடையாளங்காட்டுதல் முறைமைகள் இல்லாத நாடுகளில் தேர்தல் மோசடியை தடுப்பதற்காக தேர்தல் மை ஒரு திறமான முறையாக அறியப்படுகிறது.  
இந்தியாவில் பயன்படுத்தும் தேர்தல் மை, மைசூர் பெய்ன்ட்ஸ் அண்டு வார்னிஷ் லிமிட்டெட் எனும் மைசூரில் இருக்கும் அரசு நிறுவனத்தால் உற்பத்தி செய்யப்படுகிறது.
# தேர்தல் மை

## சர்வதேச பாவனை

பொதுத் தேர்தல்களில் தேர்தல் மையினை பயன்படுத்தும் நாடுகள் பின்வருமாறு:  
- அமெரிக்க ஐக்கிய நாடு
- அல்சீரியா
- ஆப்கானித்தான்
- இந்தியா
- இந்தோனேசியா
- இலங்கை
- ஈராக்
- உகாண்டா
- எகிப்து
- கனடா
- காங்கோ மக்களாட்சிக் குடியரசு
- காம்பியா
- கென்யா
- சாட்
- சிம்பாப்வே
- சுரிநாம்
- செர்பியா
- டிரினிடாட் மற்றும் டொபாகோ
- துருக்கி
- துனீசியா
- தென்னாப்பிரிக்கா
- நிக்கராகுவா
- நேபாளம்
- பாக்கித்தான்
- பிலிப்பீன்சு
- புர்க்கினா பாசோ
- பெரு
- பெனின்
- மலேசியா
- மாலைத்தீவுகள்
- மூரித்தானியா
- மெக்சிக்கோ
- மொசாம்பிக்
- லிபியா
- லெபனான்
- வங்காளதேசம்
- வெனிசுவேலா
- ஜப்பான்
- ஜோர்தான்
- ஹொண்டுராஸ்
# சாகீர் உசைன் (இசைக் கலைஞர்)

**சாகீர் உசைன்** (*Zakir Hussain*, இந்தி: *ज़ाकिर हुसैन*, 9 மார்ச்சு 1951 – 15 திசம்பர் 2024) இந்தியாவைச் சேர்ந்த தபேலா இசைக் கலைஞர் ஆவார். இவர் தபேலா இசைக் கலைஞர் அல்லா ரக்காவின் மகன். இவர் இசையமைப்பாளராகவும் நடிகராகவும் அறியப்படுகிறார். மும்பையில் பிறந்தார். தனது ஏழாவது வயதில் *தபேலா* வாசிக்கத் தொடங்கினார். 1970 ஆம் ஆண்டு இசை நிகழ்ச்சி நடத்துவதற்காக அமெரிக்கா சென்றார். ஆண்டிற்கு 150 இசை நிகழ்ச்சிகளுக்கு மேல் நடத்தியுள்ளார்.
# சாகீர் உசைன் (இசைக் கலைஞர்)

## விருதுகள்

- பத்ம பூஷண் விருது, 1988
- சங்கீத நாடக அகாதமி விருது, 1990
- பாரம்பரிய இசை மற்றும் இசையமைப்பாளருக்கு அமெரிக்காவால் வழங்கப்படும் *நேசனல் எண்டோவ்மண்ட் ஃபார் த ஆர்ட்சு நேசனல் கெரிட்டேஜ் பெல்லோசிப்* (National Endowment for the Arts's National Heritage Fellowship), 1999
# சாகீர் உசைன் (இசைக் கலைஞர்)

## நோய்மையும் மறைவும்

சாகிர் இதயக் கோளாறுகள் காரணமாகத் தீவிர சிகிச்சைப் பிரிவில் அனுமதிக்கப்பட்டிருந்தார். அவரது நெருங்கிய நண்பரும், புல்லாங்குழல் கலைஞருமான ராகேஷ் சௌராசியா இந்தச் செய்தியை உறுதிப்படுத்தினார். மேலும், சாகிரே தனது சமூக ஊடகப் பக்கத்தில் இத்தகவலைக் கூறி இருந்தார். இதய நோய்களுடன் போராடி வந்த சாகிர், இறுதியாக 2024 டிசம்பர் 15 அன்று அமெரிக்காவில் காலமானார்.
# மே 2014

**மே 2014** (*May 2014*) , 2014 ஆம் ஆண்டின் ஐந்தாவது மாதமாகும். இம்மாதம் ஒரு வியாழக்கிழமையில் ஆரம்பித்து 31 நாட்களின் பின்னர் ஒரு சனிக்கிழமை முடிவடைநதது. தமிழ் நாட்காட்டியின் படி வைகாசி மாதம் மே 15, வியாழக்கிழமை தொடங்கி, சூன் 14 இல் முடிவடைகிறது. இசுலாமிய நாட்காட்டியின் படி கிஞ்சுரா 1435 ஆம் ஆண்டின் ரஜப் மாதம் மே 1, வியாழக்கிழமை தொடங்கி மே 29 வியாழக்கிழமை முடிவடைந்தது.
# மே 2014

## சிறப்பு நாட்கள்

- மே 1 - மே நாள்
- மே 1 - மங்கையர்க்கரசி நாயனார் குருபூசை
- மே 5 - சிங்க்கோ டே மாயோ
- மே 11 - உமாபதி சிவாச்சாரியார் குருபூசை
- மே 14 - சித்திரா பவுர்ணமி
- மே 14 - வெசாக்
- மே 17 - குமரகுருபரர் குருபூசை
- மே 27 - கழற்சிங்க நாயனார் குருபூசை
# மே 2014

## இறப்புகள்

- மே 17 - சி. கோவிந்தன், தமிழறிஞர், புலவர்
- மே 21 - ஆர். உமாநாத், இந்திய இடதுசாரி அரசியல்வாதி (பி. 1922)
---
# ஒழுக்குக் கலப்பு

வேதியியலில், **ஒழுக்குக் கலப்பு** (*hybridisation*) என்பது அணுக்களுக்கிடையேயான பிணைப்புக்களை விளக்குவதற்காக மூலக்கூறிலுள்ள ஒவ்வொரு அணுவினதும் ஒழுக்குகளை பிணைப்பை உருவாக்கக்கூடியவாறு கலப்படையச் செய்து புதிய கலப்பு ஒழுக்கு உருவாவது பற்றிய எண்ணக்கருவாகும். ஒழுக்குக் கலப்பின் போது ஒரு அணுவின் வெவ்வேறு வகையான, வெவ்வேறு சக்தியையும் வடிவத்தையும் கொண்டுள்ள ஒழுக்குகள் ஒன்றோடொன்று கலப்படைந்து ஒரே வடிவம், ஒரே சக்தி, இயன்றளவுக்குச் சமதூரத்திலுள்ள புதிய ஒழுக்குகளை உருவாக்குகின்றன. வேதியியற் பிணைப்பைச் சரியான முறையில் விளக்குவதற்காகவே இக்கோட்பாடு உருவாக்கப்பட்டுள்ளது.
# ஒழுக்குக் கலப்பு

## ஒழுக்குக் கலப்பின் வகைகள்

### sp<sup>3</sup> கலப்பு

கார்பன் நான்முகி வடிவச் சேர்வைகளை உருவாக்கும் போது இவ்வகை ஒழுக்குக் கலப்பில் ஈடுபடுகின்றது. பரிசோதனைகளின் போது கார்பன் அணு நான்கு ஐதரசன் அணுக்களுடனும் மேற்கொள்ளும் பிணைப்பின் கோணமும் தூரமும் சமனாக உள்ளதாகக் கண்டறியப்பட்டுள்ளது. எனினும் அருட்டப்படாத நிலையில் கார்பனில் இரண்டு s ஒழுக்குகளும் இரண்டு p ஒழுக்குகளும் உள்ளன; அருட்டிய நிலையில் ஒரு s ஒழுக்கும் மூன்று p ஒழுக்குகளும் உள்ளன. s ஒழுக்கு கோள வடிவமானது, p ஒழுக்கு dumbel வடிவமானது. p ஒழுக்கின் சக்தியும் s ஒழுக்கினதை விட அதிகமாக இருக்கும். எனினும் நான்முகி வடிவான CH<sub>4</sub> (மெத்தேன்)ஐ உருவாக்கும் போது மேற்கூறியவாறு நான்கு பிணைப்புக்களும் சமனானதாகவே இருந்தன. இவ்வாறு நிகழ்வதை விளக்கவே sp<sup>3</sup> கலப்பு பயன்படுத்தப்படுகின்றது.  
தாழ் சக்தி நிலையில் கார்பனின் இலத்திரன் நிலையமைப்பு பின்வருமாறு இருக்கும்:  
அருட்டப்பட்ட நிலையில் கார்பனின் இலத்திரன் நிலையமைப்பு:  
மேற்படி இரு நிலையமைப்புகளிலும் வலுவளவு ஓட்டிலுள்ள ஒழுக்குகளின் சக்தியும் வடிவமும் வேறுபட்டவையாக உள்ளன. இச்சக்தி வேறுபாட்டைச் சமப்படுத்த வலுவளவு ஓட்டிலுள்ள ஒரு s ஒழுக்கும் மூன்று p ஒழுக்குகளும் கலப்படைந்து நான்கு சர்வசமமான sp<sup>3</sup> ஒழுக்குகளை உருவாக்கும். இப்புதிய ஒழுக்குகள் ஒன்றை மின்னியல் தள்ளுகை விசையால் தள்ளுவதால் நான்முகி வடிவில் கார்பன் அணுவைச் சுற்றிக் காணப்படும். ஐதரசனுடன் தாக்கத்தில் ஈடுபடாத 1s ஒழுக்கு கலப்பில் ஈடுபடுவதில்லை. தாக்கத்தில் ஈடுபடும் இலத்திரன்கள் உள்ள ஒழுக்குகளே கலப்பில் ஈடுபடுகின்றன.  
CH<sub>4</sub> உருவாக்கத்தின் போது ஒவ்வொரு sp<sup>3</sup> ஒழுக்குடனும் ஐதரசன் அணுக்களின் ஒவ்வொரு s ஒழுக்கு நேர்கோட்டு மேற்பொருந்துகையில் ஈடுபடுவதால் σ (சிக்மா பிணைப்பு) உருவாகின்றது. இவ்வாறு நான்கு sp<sup>3</sup> ஒழுக்குகளும் நான்கு ஐதரசன் அணுக்களின் s ஒழுக்குகளுடன் மேற்பொருந்துவதால் sp<sup>3</sup> கலப்பு உடைய மெத்தேன் மூலக்கூறு உருவாகின்றது.  
ஒற்றைப் பிணைப்புடைய கார்பனின் சேர்வைகளை விளக்குவதற்கு sp<sup>3</sup> கலப்பைப் பயன்படுத்தலாம்.